หุ้นปิดเช้าบวก 12.12 จุด
SET ช่วงเช้าปิดที่ระดับ 786.71 จุด เพิ่มขึ้น 12.12 จุด(+1.56%)มูลค่าการซื้อขาย 21,647.57 ล้านบาท&nbsp; วอลุ่มคึกคัก 2หมื่นล้านบาทเก็งประเด็นการเมืองมีทางออก
22 มี.ค. 2553

SET ช่วงเช้าปิดที่ระดับ 786.71 จุด เพิ่มขึ้น 12.12 จุด(+1.56%)มูลค่าการซื้อขาย 21,647.57 ล้านบาท  วอลุ่มคึกคัก 2หมื่นล้านบาทเก็งประเด็นการเมืองมีทางออก
นักวิเคราะห์ฯ เผยตลาดหุ้นไทยเช้านี้ปรับตัวขึ้นสวนทางตลาดหุ้นภูมิภาคที่ต่างปรับตัวลดลงตามดาวโจนส์ เตือนนักลงทุนระมัดระวัง เชื่อว่ายังคงมีแรงเก็งกำไรเรื่องการเมืองต่อช่วงบ่าย มองวันนี้เม็ดเงินต่างชาติยังไหลเข้าอยู่ แต่หากพลิกกลับมาเทขายส่งผลกระทบอย่างมากต่อตลาดหุ้นไทย กรอบการแกว่งตัว ให้แนวรับ 780 จุด แนวต้าน 787-790 จุด
ตลาดหลักทรัพย์ปิดตลาดช่วงเช้าวันนี้ที่ระดับ 786.71 จุด เพิ่มขึ้น 12.12 จุด(+1.56%)มูลค่าการซื้อขาย 21,647.57 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 786.97จุด และแตะจุดต่ำสุดของช่วงเช้าที่ระดับ 769.78 จุด
นายอภิสิทธิ์ ลิมศุภนาค ผู้ช่วยผู้อำนวยการฝ่ายวิเคราะห์หลักทรัพย์ บล.บีฟิท กล่าวว่า วันนี้ตลาดหุ้นไทยวันนี้บวกมากว่า 10 จุด นั้นเป็นแรงเก็งกำไรของนักลงทุนในตลาดหุ้นไทยที่มอง Sentiment ด้านการเมืองดี จากการที่กลุ่มคนเสื้อแดงและรัฐบาลโดยนายกรัฐมนตรีจะมีการตั้งโต๊ะเจรจาแก้ปัญหาทางการเมืองร่วมกัน ทำให้นักลงทุนหันกลับมาเก็งสถานการณ์การเมืองจะจบลงด้วยดีและมีทางออก
แต่อย่างไรก็ตาม การเพิ่มขึ้นของดัชนีตลาดหุ้นไทยค่อนข้างแรงในวันนี้นั้นสวนทางการตลาดหุ้นอื่นในภูมิภาค และต่างชาติยังกังวลเรื่องกรีซว่าจะได้รับความช่วยเหลือจากลุ่มสหภาพยุโรปอย่างไรบ้าง 
นักลงทุนในตลาดหุ้นไทยยังต้องใช้ความระมัดระวังสูงในการเข้าลงทุน เพราะอาจมีแรงเทขายทำกำไรหลังจากดัชนีปรับตัวขึ้นไปสูง โดยเดิมมองดัชนีที่ตัดขาดทุนไว้ที่ 760-770 จุด ทั้งนี้ มองว่า Flow จากต่างชาติน่าจะยังมีเข้ามาต่อเนื่องแต่ต้องระวังว่าต่างชาติจะพลิกเป็นการเทขายหุ้นออกมาเมื่อใด
แนวโน้มการลงทุนในช่วงบ่ายนี้ น่าจะยังคงมีการเก็งกำไรในตลาดหุ้นไทยจากประเด็นเรื่องการเมือง โดยตลาดฯคงจะทรงตัวในแดนบวก พร้อมให้กรอบการลงทุน โดยแนวรับที่ 780 แนวต้านที่ 787-790 จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          PTTAR  มูลค่าการซื้อขาย 1,762.66 ล้านบาท ปิดที่  28.25 บาท  เพิ่มขึ้น  1.25 บาท           SCB    มูลค่าการซื้อขาย 1,263.88 ล้านบาท ปิดที่  95.75 บาท  เพิ่มขึ้น  2.75 บาท          TCAP   มูลค่าการซื้อขาย 1,237.42 ล้านบาท ปิดที่  26.25 บาท  เพิ่มขึ้น  1.45 บาท          PTT    มูลค่าการซื้อขาย 1,173.60 ล้านบาท ปิดที่ 253.00 บาท  เพิ่มขึ้น  2.00 บาท          PTTEP  มูลค่าการซื้อขาย 1,168.08 ล้านบาท ปิดที่ 150.50 บาท  เพิ่มขึ้น  2.00 บาท